Document ID: /roh_data/filtered/fineweb-2-filterrobots_roh.jsonl.gz/54114

Bainprest parta in telescop ord producziun svizra en l'univers quel duai pussibilitar da studegiar planets en autras zonas cun stailas. En var duas emnas parta il telescop a bord d'ina racheta Sojus dal center spazial en la Guayana franzosa. I sa tracta da l'emprima missiun da l'Organisaziun spaziala europeica sut batgetta svizra.
Sviluppà e construì il telescop cun il num «Cheops» ha l'universitad da Berna ensemen cun l'universitad da Genevra che vegn era a tegnair en funcziun l'instrument.
RTR novitads 14:00